**ZMLUVA O DIELO**

**č. ........../2025**

(ďalej len „**Zmluva**“)

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a § 65 a nasl. zákona č. 185/2015 Z.z. Autorský zákon

(ďalej len „**Autorský zákon**“)

**„Návrh a implementácia ESG stratégie pre vybrané mestské podniky“**

**ČLÁNOK 1.**

**ZMLUVNÉ STRANY**

**1.1 Objednávateľ: vyplní obstarávateľ (BVS, a.s. / DPB, a.s. / OLO, a.s.)**

Sídlo:

Štatutárny orgán:

IČO:

DIČ:

IČ DPH:

Bankové spojenie:

Číslo účtu (IBAN):

SWIFT:

Zápis: v obchodnom registri Mestského súdu Bratislava III, oddiel: XX, vložka č. XXX

(ďalej len „**Objednávateľ**“)

**1.2 Zhotoviteľ: vyplní uchádzač**

Sídlo:

Štatutárny orgán:

IČO:

DIČ:

IČ DPH:

Bankové spojenie:

Číslo účtu (IBAN):

Zápis:

(ďalej len „**Zhotoviteľ**“)

(objednávateľ a zhotoviteľ ďalej spolu len „**zmluvné strany**“ alebo jednotlivo „**zmluvná strana**“)

*V prípade skupiny dodávateľov sa uvedú identifikačné údaje vedúceho člena skupiny a tiež v rovnakom rozsahu identifikačné údaje ďalšieho/ďalších člena/členov skupiny dodávateľov.*

*(V prípade, ak sa úspešným uchádzačom stane skupina dodávateľov podľa § 37 Zákona o verejnom obstarávaní, bude v Zmluve v úvode označenia jednotlivých členov skupiny dodávateľov na strane Zhotoviteľa uvedený nasledovný text:*

***„názov skupiny dodávateľov -* združenie/skupina dodávateľov bez právnej subjektivity, vytvorené na základe *„označenie zmluvy, napr. zmluva o združení“* zo dňa XX.XX.2025“)**

**PREAMBULA**

Zmluvné strany uzatvárajú túto Zmluvu v súlade s výsledkom verejnej súťaže, realizovanej podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (inde v Zmluve len „**Zákon o verejnom obstarávaní**“) na predmet nadlimitnej zákazky **„Návrh a implementácia ESG stratégie pre vybrané mestské podniky**“, ktorej oznámenie o vyhlásení verejného obstarávania bolo uverejnené v Úradnom vestníku Európskej únie zo dňa vyplní obstarávateľ, pod č. vyplní obstarávateľ a vo Vestníku verejného obstarávania č. vyplní obstarávateľ zo dňa vyplní obstarávateľ pod zn.: vyplní obstarávateľ a v súlade so Zákonom o verejnom obstarávaní (ďalej len „**Zákazka**" a „**Súťaž**“).

Táto Zmluva sa uzatvára v súlade s ponukou Zhotoviteľa, predloženou v Súťaži, ktorá bola na základe kritéria na vyhodnotenie ponúk, stanoveného v Súťaži, vyhodnotená ako úspešná a Objednávateľ túto ponuku Zhotoviteľa prijal.

*V prípade, ak sa úspešným uchádzačom stane skupina dodávateľov podľa § 37 Zákona o verejnom obstarávaní, bude v Zmluve na tomto mieste uvedený nasledovný text:*

„Vedúci člen združenia/skupiny dodávateľov a člen/členovia združenia/skupiny dodávateľov sú zo všetkých záväzkov zo Zmluvy, vrátane záväzku nahradiť škodu, zaviazaní voči Objednávateľovi spoločne a nerozdielne. Ak združenie/skupina dodávateľov zanikne, Objednávateľ bude oprávnený uplatniť si akékoľvek práva a nároky, vyplývajúce z tejto Zmluvy u ktoréhokoľvek subjektu (ktoréhokoľvek člena združenia/skupiny dodávateľov), uvedeného na strane Zhotoviteľav článku 1. tejto Zmluvy.“

ČLánok 2.

Predmet zmluvy

1. Zhotoviteľ sa zaväzuje dodať Objednávateľovi **individálne navrhnutú ESG stratégiu** **a správy o udržateľnosti**, v súlade so smernicou CSRD (*Smernica Európskeho parlamentu a Rady (EÚ) 2022/2464 zo 14. decembra 2022, ktorou sa mení nariadenie (EÚ) č. 537/2014, smernica 2004/109/ES, smernica 2006/43/ES a smernica 2013/34/EÚ, pokiaľ ide o vykazovanie informácií o udržateľnosti podnikov*) a Európskych štandardov vykazovania udržateľnosti ESRS (*Delegované nariadenie Komisie (EÚ) 2023/2772 z 31. júla 2023, ktorým sa dopĺňa smernica Európskeho parlamentu a Rady 2013/34/EÚ, pokiaľ ide o štandardy vykazovania informácií o udržateľnosti*) a v súlade s podmienkami stanovenými v tejto zmluve, v nasledovnom rozsahu:
2. Vypracovanie pilotnej správy o udržateľnosti za rok 2024;
3. Vypracovanie správy o udržateľnosti za rok 2025;
4. Nastavenie procesu zberu dát a zodpovednosti pre prípravu Správy o udržateľnosti pre rok 2026 a dodanie nástroja na zber a vyhodnocovanie dát za účelom tvorby správy o udržateľnosti;

V prípade že týmto nástrojom bude software (SW), je Zhotoviteľ povinný poskytnúť Objednávateľovi aj podporu a licenciu k používaniu tohto SW v rozsahu podľa Zmluvy a prílohy č. 1 Zmluvy (ďalej len „**podpora a licencia**“) a to na obdobie 12 (slovom: dvanástich) mesiacov, ktoré začne plynúť odo dňa protokolárneho prevzatia Časti Diela podľa tohto podbodu 2.1.3 Zmluvy Objednávateľom. Podpora a licencia sa automaticky obnovuje na ďalšie 12-mesačné obdobia, a to až do dosiahnutia celkovej maximálnej doby 48 (slovom: štyridsiatich ôsmich) mesiacov, pokiaľ Objednávateľ skôr nevypovie Zmluvu v súlade s bodom 13.1.3 Zmluvy; Vyznačený text sa uvedie iba v prípade, ak bude v rámci plnenia Časti Diela podľa podbodu 2.1.3 článku 2. tejto Zmluvy dodaný SW.

1. Príprava, prezentácia a odovzdanie ESG stratégie

(ďalej spolu len ako „**Predmet Zmluvy**“ alebo „**Dielo**“ a samostatne každý súbor činností podľa podbodov 2.1.1 až 2.1.4 inde v Zmluve všeobecne len ako „**Časť Diela**“).

Bližšia špecifikácia Predmetu Zmluvy je uvedená v prílohe č. 1 a prílohe č. 2 Zmluvy.

2.2 Objednávateľ si vyhradzuje právo uplatniť u Zhotoviteľa opciu na vypracovanie správy o udržateľnosti za rok 2026 za cenu podľa prílohy č. 3 tejto Zmluvy a za rovnakých podmienok, ako sú uvedené v tejto Zmluve pre Časť Diela podľa podbodu 2.1.2 tohto článku Zmluvy, pričom opcia môže byť Objednávateľom uplatnená najneskôr do 31.12.2026. Pokiaľ sa Objednávateľ rozhodne využiť právo opcie, je povinný tak učiniť písomným oznámením o uplatnení práva opcie, doručeným Zhotoviteľovi do 31.12.2026. Najneskôr v lehote 5 (slovom: piatich) pracovných dní od doručenia oznámenia o uplatnení opcie Zhotoviteľovi je Zhotoviteľ povinný odoslať Objednávateľovi písomné oznámenie, v ktorom uvedie, že s uplatnením práva opcie bezvýhradne súhlasí. Zhotoviteľovi vznikne povinnosť odovzdať všetky výstupy z tejto Časti Diela Objednávateľovi v termíne do 31.08.2027.

1. Zhotoviteľ sa zaväzuje realizovať Predmet Zmluvy pre Objednávateľa s odbornou starostlivosťou, podľa podmienok stanovených vo všobecne záväzných právnych predpisoch vzťahujúcich sa na Predmet Zmluvy, podľa podmienok dohodnutých v tejto Zmluve, na svoje náklady, vo vlastnom mene, na svoje nebezpečenstvo, riadne, včas, bez vád a zrealizovať Predmet Zmluvy v zodpovedajúcej kvalite.
2. Za riadne a včas zhotovené a dodané Dielo (príslušnú časť Diela) sa Objednávateľ zaväzuje zaplatiť Zhotoviteľovi cenu podľa článku 4. Zmluvy.

**ČLÁNOK 3.**

**ČAS A MIESTO PLNENIA**

1. Zhotoviteľ sa zaväzuje vypracovať a odovzdať Objednávateľovi harmonogram realizácie Diela a to v lehote do 60 (slovom: šesťdesiatich) dní odo dňa nadobudnutia účinnosti Zmluvy, ktorého súčasťou bude zadefinovanie termínov jednotlivých prác (začiatok a ukončenie prác v dňoch/týždňoch od nadobudnutia účinnosti Zmluvy, resp. presný termín) a to minimálne na úrovni jednotlivých „podetáp“ Častí Diela (jednotlivých položiek uvedených v prílohe č. 3 Zmluvy pod jednotlivými Časťami A. až D. Diela), ich väzieb, termínov kontrolných dní a alokácie expertov a personálnych kapacít v súlade s podmienkami stanovenými touto Zmluvou a prílohou č. 1 Zmluvy (ďalej len „**Harmonogram**“).
2. Zhotoviteľ sa zaväzuje odovzdať výstupy z jednotlivých Častí Diela (definovaných v prílohe č. 1 Zmluvy) najneskôr v nasledovných termínoch:

* Výstupy z Časti Diela podľa podbodu 2.1.1 článku 2. tejto Zmluvy najneskôr do uplynutia 6 (slovom:

šiestich) mesiacov dňa nadobudnutia účinnosti Zmluvy.

* Výstupy z Časti Diela podľa podbodu 2.1.2 článku 2. tejto Zmluvy najneskôr do 31.08.2026
* Výstupy z Časti Diela podľa podbodu 2.1.3 článku 2. tejto Zmluvy najneskôr do 30.06.2026
* Výstupy z Časti Diela podľa podbodu 2.1.4 článku 2. tejto Zmluvy najneskôr do 30.06.2026

Pre vylúčenie pochybností za odovzdanie výstupu sa považuje jeho protokolárne prevzatie Objednávateľom bez výhrad.

3.3 **Miestom plnenia Predmetu Zmluvy je:**

* **sídlo Zhotoviteľa**,
* **prípadne sídlo/prevádzka Objednávateľa,** ak bude pre riadne plnenie Predmetu Zmluvy potrebná osobná konzultácia/prítomnosť alebo Objednávateľ o takúto konzultáciu/prítomnosť Zhotoviteľa písomne (stačí e-mailom) požiada**.**

# ČLÁNOK 4.

# CENA DIELA

# 

1. Cena za vykonanie Predmetu Zmluvy je stanovená dohodou zmluvných strán v súlade s ustanoveniami zákona č. 18/1996 Z. z. o cenách v platnom znení a v súlade s cenovou ponukou Zhotoviteľa, ktorá tvorí prílohu č. 3 Zmluvy.
2. Ceny za vykonanie jednotlivých Častí Diela sú uvedené prílohe č. 3 tejto Zmluvy. V týchto cenách sú zahrnuté všetky náklady Zhotoviteľa, spojené s realizáciou jednotlivých Častí Diela a plnením podmienok tejto Zmluvy, a to najmä, nie však výlučne aj odmena za udelenie výhradnej licencie podľa článku 8. tejto Zmluvy, t.j. Zhotoviteľ nemá nárok na úhradu akýchkoľvek dodatočných nákladov, vrátane nákladov na dopravu, výdavkov, poplatkov a pod., ktoré mu z akéhokoľvek dôvodu vzniknú v súvislosti s realizáciou Predmetu Zmluvy.
3. Celková cena za Dielo predstavuje sumu vo výške **vyplní obstarávateľ na základe cenovej ponuky úspešného uchádzača EUR bez DPH** (slovom: xxxx).

V celkovej cene Diela nie je zahrnutá opcia podľa bodu 2.3 článku 2. tejto Zmluvy. Cena za vypracovanie správy o udržateľnosti za rok 2026, v prípade uplatnenia opcie Objednávateľom, bude fakturovaná v zmysle prílohy č. 3 tejto Zmluvy.

4.4 K cene za jednotlivé Časti Diela bude uplatnený režim DPH podľa platných právnych predpisov.

4.5 Objednávateľ je oprávnený kedykoľvek zadržať splatnú platbu Zhotoviteľovi v prípade, ak Zhotoviteľ nesplní ktorúkoľvek z povinností stanovených mu Zmluvou, a to až do riadneho splnenia povinnosti Zhotoviteľa. Objednávateľ nie je v takomto prípade v omeškaní.

# ČLÁNOK 5.

**PLATOBNÉ PODMIENKY**

* 1. Zmluvné strany sa dohodli, že fakturácia sa uskutoční po odovzdaní všetkých výstupov zo zrealizovanej príslušnej Časti Diela, resp. príslušnej „podetapy“ Časti Diela (t.j. po jednotlivých položkách cenovej kalkulácie, ktorá tvorí prílohu č. 3 Zmluvy) a po podpise príslušného preberacieho protokolu v zmysle článku 6. bod 6.2 Zmluvy (s výnimkou fakturácie za prípadnú podporu a licenciu, ak bol v rámci plnenia Časti Diela podľa podbodu 2.1.3 článku 2. tejto Zmluvy SW dodaný).
  2. Zmluvné strany sa dohodli na nasledovných fakturačných podmienkach:
* V prípade fakturácie príslušnej Časti Diela, resp. príslušnej „podetapy“ Časti Diela je Zhotoviteľ povinný najneskôr do 15 (slovom: pätnástich) dní od dňa písomného odsúhlasenia príslušného preberacieho protokolu Oprávnenou osobou za Objednávateľa a príslušným kľúčovým odborníkom Zhotoviteľa vystaviť a zaslať faktúru Objednávateľovi na e-mailovú adresu: doplní obstarávateľ.
* Fakturácia za podporu a licenciu :
* prvá fakturácia vo výške 1/4 ceny za podporu a licenciu (položka s por. č. 10 prílohy č. 3 Zmluvy) bude realizovaná spolu s fakturáciou za Časť Diela podľa podbodu 2.1.3 článku 2. tejto Zmluvy a to za obdobie prvých 12 (slovom: dvanástich) mesiacov poskytovania podpory a licencie, plynúce odo dňa protokolárneho prevzatia tejto Časti Diela;
* následne bude Zhotoviteľ vystavovať (a zasielať na e-mailovú adresu uvedenú v podbode 5.2 Zmluvy) faktúru vo výške 1/4 ceny za podporu a licenciu (položka s por. č. 10 prílohy č. 3 Zmluvy) raz ročne za obdobie nasledujúcich 12 (slovom: dvanástich) mesiacov poskytovania podpory a licencie a to v lehote do 15 (slovom: pätnástich) dní odo dňa uplynutia aktuálne platnej ročnej podpory, resp. licencie. Fakturácia bude realizovaná najneskôr do 15 (slovom: pätnástich) dní odo dňa uplynutia aktuálne platného 12-mesačného obdobia. Tento ročný režim fakturácie sa bude opakovať až do uplynutia celkovej doby poskytovania podpory a licencie v trvaní 48 (slovom: štyridsiatich ôsmich) mesiacov odo dňa prevzatia Časti Diela podľa podbodu 2.1.3 článku 2. tejto Zmluvy, pokiaľ Objednávateľ skôr nevypovie Zmluvu v súlade s bodom 13.1.3 Zmluvy.

*Vyznačený text sa uvedie iba v prípade, ak bude v rámci plnenia Časti Diela podľa podbodu 2.1.3 článku 2. tejto Zmluvy dodaný SW.*

1. Za deň doručenia faktúry, ktorá bude vystavená po vecnej a formálnej stránke v súlade s podmienkami, stanovenými v tomto článku Zmluvy, sa považuje deň doručenia faktúry na e-mailovú adresu, uvedenú v tomto bode Zmluvy. Faktúry doručené počas sviatkov a dní pracovného pokoja, resp. v pracovné dni po 16:00 hod., budú vždy považované za doručené najbližší nasledujúci pracovný deň. Objednávateľ nenesie zodpovednosť za nedoručenie faktúry zo strany Zhotoviteľa a ani nie je povinný o tejto skutočnosti Zhotoviteľa upovedomiť.
2. Každá faktúra musí obsahovať všetky náležitosti v súlade so zákonom č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“), vrátane rozdelenia predmetu fakturácie na jednotlivé druhy dodaných tovarov a služieb v zmysle ustanovení § 74 odsek 1 písmeno f) zákona o DPH a ako prílohu musí obsahovať príslušný preberací protokol v zmysle článku 6. tejto Zmluvy, písomne odsúhlasený Oprávnenou osobou za Objednávateľa a príslušným kľúčovým odborníkom Zhotoviteľa a potvrdenú kópiu objednávky zaslanej Objednávateľom alebo vo faktúre bude uvedené číslo objednávky, pod ktorým ju Objednávateľ eviduje.
3. Objednávateľ podpisom tejto Zmluvy udeľuje Zhotoviteľovi súhlas k zasielaniu faktúr v elektronickej forme (v súlade s ustanovením § 71 ods. 1 písm. b) zákona o DPH).
4. V predmete e-mailu, ktorým bude elektronická faktúra zasielaná, musí byť (za účelom základnej identifikácie) uvedené slovo: „faktúra“, „invoice“, „dobropis“, „ťarchopis“; popri tomto označení môžu byť v predmete e-mailu uvedené aj ďalšie znaky, slúžiace k bližšej identifikácii (čísla alebo písmená).
5. Elektronická faktúra musí byť vystavená len vo formátoch súborov PDF, TIF, JPEG, BMP a nesmie byť zaheslovaná, zamknutá na tlačenie, ani komprimovaná.
6. Každý e-mail môže obsahovať v prílohe iba jednu elektronickú faktúru. E-mail, ktorým bude zasielaná elektronická faktúra nesmie byť väčší než 20 (slovom: dvadsať) MB.
7. Zhotoviteľ je povinný zabezpečiť vierohodnosť pôvodu, neporušenosť obsahu a čitateľnosť faktúry, vyhotovenej v elektronickej forme, v súlade s podmienkami zákona o DPH. Podpis faktúry kvalifikovaným elektronickým podpisom sa nevyžaduje.
8. V prípade, že faktúra:

- bude obsahovať nesprávne údaje, nesprávne fakturovanú cenu,

- nebude obsahovať všetky potrebné náležitosti podľa tejto Zmluvy,

- nebude zabezpečená vierohodnosť jej pôvodu, neporušenosť obsahu a čitateľnosť a/alebo

- nebude zaslaná v súlade s podmienkami, dohodnutými v tejto Zmluve,

Objednávateľ je oprávnený vrátiť ju Zhotoviteľovi na doplnenie alebo opravu. Faktúra bude vrátená na e-mailovú adresu, z ktorej bola doručená, to neplatí ak Zhotoviteľ v tomto bode stanoví inú/osobitnú adresu pre tento účel a to: ..........@............ *(doplní uchádzač, inak sa vyznačený text v Zmluve odstráni)*

V takom prípade sa zastaví plynutie lehoty splatnosti a nová lehota splatnosti začne plynúť dňom doručenia opravenej faktúry objednávateľovi spôsobom, uvedeným v bode 5.10 tohto článku zmluvy.

1. Lehota splatnosti faktúry je 30 (slovom: tridsať) dní odo dňa jej doručenia na e-mailovú adresu Objednávateľa, uvedenú v bode 5.2 tohto článku Zmluvy.
2. Úhrada za vykonanie jednotlivých Častí Diela bude realizovaná formou bezhotovostného platobného styku, na základe faktúry vystavenej na účet Zhotoviteľa, uvedený v článku 1. tejto Zmluvy. Za deň úhrady faktúry sa považuje deň, keď bude platená čiastka odpísaná z účtu Objednávateľa v prospech účtu Zhotoviteľa.
3. Zhotoviteľ rovnako nemá právo zadržiavať a neplatiť akékoľvek platby, ani ich časť, podľa Zmluvy z dôvodu akýchkoľvek nárokov alebo pohľadávok Zhotoviteľa voči Objednávateľovi.
4. V prípade, ak kedykoľvek po uzavretí Zmluvy nastanú u Zhotoviteľa dôvody na zrušenie registrácie pre DPH v zmysle príslušnej právnej úpravy alebo bude Zhotoviteľ zverejnený v príslušnom zozname osôb, vedenom Finančným riaditeľstvom SR, je zhotoviteľ povinný o tejto skutočnosti Objednávateľa bez zbytočného odkladu informovať. V prípade porušenia povinnosti podľa predchádzajúcej vety vzniká Objednávateľovi právo na náhradu škody, ktorá mu vznikne v dôsledku porušenia oznamovacej povinnosti, najmä na náhradu DPH.
5. V prípade, že bankový účet Zhotoviteľa, uvedený v článku 1. tejto Zmluvy, nebude ku dňu vystavenia faktúry zverejnený v zozname bankových účtov Zhotoviteľa, používaných na podnikanie na webovom sídle Finančného riaditeľstva Slovenskej republiky (ďalej len „**zoznam**“ a „**FR**“), je Objednávateľ oprávnený uhradiť fakturovanú sumu na bankový účet (v prípade viacerých účtov na ktorýkoľvek účet), ktorý je zverejnený v predmetnom zozname. V prípade, že ku dňu vystavenia faktúry nebude v zozname na webovom sídle FR zverejnený žiadny bankový účet Zhotoviteľa používaný na podnikanie, je Objednávateľ oprávnený uhradiť Zhotoviteľovi fakturovanú sumu bez DPH a príslušnú DPH uhradiť na číslo účtu správcu dane, vedené pre Zhotoviteľa. V uvedených prípadoch sa takto vykonanou úhradou považuje záväzok Objednávateľa uhradiť cenu za prísušnú Časť Diela za splnený a Zhotoviteľ nemá nárok žiadať od Objednávateľa ďalšie finančné plnenia.

**ČLÁNOK 6.**

**ODOVZDANIE A PREVZATIE PREDMETU ZMLUVY**

6.1 Zhotoviteľ bude Dielo odovzdávať po jednotlivých Častiach Diela, resp. jednotlivých „podetapách“ Častí Diela (t.j. po jednotlivých položkách cenovej kalkulácie, ktorá tvorí prílohu č. 3 Zmluvy). Všetky preberané výstupy musia byť Zhotoviteľom odovzdané v súlade s podmienkami a v rozsahu podľa prílohy č. 1 Zmluvy.

6.2 O odovzdaní príslušnej Časti Diela bude spísaný preberací protokol, ktorý bude následne podpísaný Oprávnenou osobou za Objednávateľa, podľa článku 10. bod 10.5 Zmluvy a príslušných kľúčovým odborníkom Zhotoviteľa, garantujúcim kvalitu plnenia danej Časti Diela, s uvedením dátumu odovzdania a prevzatia príslušnej Časti Diela (inde v Zmluve len „**preberací protokol**“).

6.3 Podpisom preberacieho protokolu bez výhrad sa príslušná Časť Diela považuje za riadne odovzdanú a prevzatú. V prípade, ak výstup nespĺňa požiadavky podľa Zmluvy alebo jej príloh, je Objednávateľ oprávnený odmietnuť jeho prevzatie, pričom vyhotoví záznam o vadách a stanoví lehotu na ich odstránenie. Zhotoviteľ je povinný vady odstrániť v stanovených lehotách na vlastné náklady.

článok 7.

práva a povinnosti zmluvných strán

a ZODPOVEDNOSŤ ZA ŠKODU

1. Objednávateľ sa zaväzuje poskytnúť Zhotoviteľovi všetku súčinnosť, potrebnú pri realizácii Predmetu Zmluvy.
2. Zhotoviteľ je povinný zúčastňovať sa na pravidelných stretnutiach (inde v Zmluve len „**kontrolné dni**“), pracovných stretnutiach a poskytovať Objednávateľovi správy o postupe v súlade s Harmonogramom. Bližšie podmienky týkajúce sa kontrolných dní a pracovných stretnutí sú uvedené v prílohe č. 1 Zmluvy.
3. Zhotoviteľ je povinný poskytovať Objednávateľovi odbornú technickú, tvorivú, konzultačnú, resp. akúkoľvek inú činnosť, ktorej vykonanie je nevyhnutné pre riadne plnenie Predmetu Zmluvy.
4. Zhotoviteľ je povinný vysporiadať sa s pripomienkami alebo inými požiadavkami Objednávateľa počas výkonu činností, ktoré budú súvisieť s plnením Predmetu Zmluvy. Zhotoviteľ je tiež povinný vysporiadať sa s pripomienkami alebo inými požiadavkami štatutárneho audítora zodpovedného za overenie správy o udržateľnosti Objednávateľa počas výkonu činností, ktoré budú súvisieť s Predmetom Zmluvy.
5. Zber dát bude vykonávať Zhotoviteľ svojimi kapacitami za aktívnej súčinnosti zo strany Objednávateľa. Zhotoviteľ určí rozsah a druh zbieraných dát, nastaví vhodnú metodiku zberu a poskytne Objednávateľovi všetky nástroje ku zberu dát.
6. Ak objednávateľ nestanoví inak, vstup a pohyb zamestnancov Zhotoviteľa a/alebo jeho subdodávateľov do priestorov/v priestoroch Objednávateľa v súvislosti s plnením tejto Zmluvy, je možný iba v sprievode na to určeného zamestnanca Objednávateľa.
7. Zhotoviteľ bezodkladne písomne informuje Objednávateľa o vzniku akejkoľvek skutočnosti, ktorá bráni alebo sťažuje plnenie jeho povinností, vyplývajúcich mu z tejto Zmluvy a ktorá má vplyv na termíny plnenia podľa článku 3. bod 3.2 tejto Zmluvy a/alebo termíny uvedené v Harmonograme.
8. Zhotoviteľ je povinný plniť Predmet Zmluvy prostredníctvom kľúčových odborníkov, ktorých zoznam (s úrovňou kvalifikácie/odbornosti/praxe) tvorí prílohu č. 5 Zmluvy (ďalej len „**kľúčový/í odborník/ci**“) a to počas celej doby platnosti a účinnosti Zmluvy. Tým nie je dotknuté právo Zhotoviteľa realizovať Predmet Zmluvy aj prostredníctvom iných odborníkov, avšak kľúčové úlohy pri plnení Zmluvy musia zastávať kľúčoví odborníci. Príslušný (garantujúci kvalitu plnenia danej Časti Diela) kľúčový odborník Zhotoviteľa je povinný svojím podpisom na preberacom protokole potvrdiť a schváliť všetky odovzdávané výstupy z príslušnej Časti Diela (aj z „podetapy“ Časti Diela, t.j t.j. z jednotlivých položiek cenovej kalkulácie, ktorá tvorí prílohu č. 3 Zmluvy).
9. Zhotoviteľ berie na vedomie, že ak kedykoľvek v priebehu trvania tejto Zmluvy nastane potreba výmeny kľúčového odborníka, je Zhotoviteľ oprávnený nahradiť ho za splnenia podmienky, že nový kľúčový odborník spĺňa požiadavky na pôvodného kľúčového odborníka, stanovené v podmienkach v procese zadávania Zákazky a disponuje rovnocennou alebo lepšou kvalifikáciou, resp. rovnakým alebo vyšším počtom skúseností, než má nahradzovaný kľúčový odborník a bude z tohto dôvodu adekvátne suplovať nahrádzaného kľúčového odborníka. Na posúdenie toho, či nový kľúčový odborník spĺňa tieto podmienky, je Zhotoviteľ povinný bezodkladne poskytnúť Objednávateľovi všetky podklady, ktorými má uvedené podmienky preukázať.
10. Každú výmenu kľúčového odborníka musí písomne schváliť Objednávateľ, pričom Zhotoviteľ je povinný požiadať Objednávateľa o schválenie vopred a to minimálne 5 (slovom: päť) pracovných dní pred plánovaným nasadením nového kľúčového odborníka na plnenie Predmetu Zmluvy. Objednávateľ si vyhradzuje právo odmietnuť nahradenie pôvodného kľúčového odborníka novým navrhovaným kľúčovým odborníkom ak má dôvodne za to, že navrhovaný nový kľúčový odborník nemá minimálne rovnocennú kvalifikáciu, resp. rovnaký počet skúseností, než má nahradzovaný kľúčový odborník. V prípade, že k výmene niektorého z kľúčových odborníkov príde bez súhlasu Objednávateľa, bude sa to považovať za podstatné porušenie Zmluvy a Objednávateľ bude oprávnený od tejto Zmluvy odstúpiť.
11. Objednávateľ je oprávnený požiadať Zhotoviteľa o výmenu kľúčového odborníka v prípade, ak jeho pracovné výsledky alebo správanie je neuspokojivé a ohrozuje riadne plnenie Zmluvy alebo má iný negatívny vplyv na činnosti alebo záujmy Objednávateľa. Zhotoviteľ sa zaväzuje, že riadne odôvodnenej žiadosti Objednávateľa bezodkladne, najneskôr do 14 (slovom: štrnástich) dní vyhovie a v súlade s podmienkami podľa bodov 7.9 a 7.10 tohto článku Zmluvy navrhne výmenu experta.
12. Zhotoviteľ si je vedomý, že Objednávateľ je prevádzkovateľom prvkov kritickej infraštruktúry v zmysle zákona č. 45/2011 Z.z. o kritickej infraštruktúre v znení neskorších predpisov a tiež prevádzkovateľom základnej služby, ktorá je prvkom kritickej infraštruktúry alebo je k nemu priamo pripojená v zmysle zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „**zákon o KB**“). Zhotoviteľ sa zaväzuje identifikovať a riešiť potenciálne riziká, ktoré by mohli narušiť plnenie Predmetu Zmluvy. Zhotoviteľ sa zaväzuje zabezpečiť plnenie Predmetu Zmluvy aj v prípade neočakávaných udalostí u Zhotoviteľa ako sú havárie, požiar, nedostatok ľudských zdrojov alebo kybernetické útoky. Na tento účel sa Zhotoviteľ zaväzuje vytvoriť plány kontinuity činností a plány obnovy IT prevádzky, bude testovať ich účinnosť a zabezpečí školenia pracovníkov Zhotoviteľa, aby vedeli postupovať pri neočakávaných udalostiach. Zhotoviteľ sa zaväzuje na vyžiadanie poskytnúť súčinnosť pri preukázaní jeho pripravenosti na zvládanie neočakávaných udalostí.
13. Zhotoviteľ sa zaväzuje počas trvania Zmluvy dodržiavať bezpečnostné opatrenia a notifikačné povinnosti podľa zákona o KB. Súčasne je povinný poskytnúť Objednávateľovi maximálnu súčinnosť pri zabezpečovaní preventívnej ochrany kybernetickej bezpečnosti, odhaľovaní kybernetických incidentov, odstraňovaní a zmierňovaní následkov kybernetických incidentov a to bez výhrad. Povinnosť súčinnosti podľa tohto ustanovenia sa vzťahuje aj na subjekty poskytujúce ochranu kybernetickej bezpečnosti pre Objednávateľa. V prípade, že v dôsledku porušenia tejto povinnosti zo strany Zhotoviteľa vznikne Objednávateľovi škoda, je Zhotoviteľ povinný nahradiť Objednávateľovi vzniknutú škodu v plnej výške.
14. Zhotoviteľ zodpovedá za nebezpečenstvo akejkoľvek škody na zhotovovanej Časti Diela a to až do úplného dokončenia danej Časti Diela a jej prevzatia Objednávateľom, za podmienok uvedených v Zmluve.
15. Zhotoviteľ je v plnom rozsahu zodpovedný za konanie, resp. nekonanie ktoréhokoľvek svojho pracovníka tak, akoby toto konanie (resp. nekonanie) bolo konaním samotného Zhotoviteľa. Pre účely tejto Zmluvy sa pod pojmom pracovníci Zhotoviteľa rozumejú všetky osoby, vystupujúce pri plnení Zmluvy na strane Zhotoviteľa, pričom sa týmto pojmom súhrnne označujú zamestnanci Zhotoviteľa a/alebo jeho subdodávateľa, alebo osoby v obdobnom pomere k Zhotoviteľovi a/alebo jeho subdodávateľovi, alebo akékoľvek tretie osoby, konajúce v mene Zhotoviteľa a/alebo jeho subdodávateľa (inde v Zmluve len „**pracovníci Zhotoviteľa**“).
16. Objednávateľ je oprávnený proti pohľadávkam Zhotoviteľa započítať akékoľvek svoje pohľadávky, ktoré ma voči Zhotoviteľovi. Zhotoviteľ je oprávnený započítať svoje pohľadávky zo Zmluvy voči pohľadávkam Objednávateľa len s predchádzajúcim písomným súhlasom Objednávateľa. Zánik pohľadávok, započítaných v súlade s týmto bodom Zmluvy nastane okamihom, keď dôjde k prejavu vôle, smerujúcemu k započítaniu pohľadávok oprávnenou zmluvnou stranou a započítané pohľadávky sa stretnú.
17. Zhotoviteľ nie je oprávnený previesť pohľadávky a záväzky a ani akékoľvek iné práva a povinnosti z tejto Zmluvy na tretiu osobu bez predchádzajúceho písomného súhlasu Objednávateľa. V opačnom prípade je takýto prevod práv neplatný.
18. Zodpovednosť za škodu spôsobenú porušením povinností v súvislosti s touto Zmluvou ktoroukoľvek zmluvnou stranou sa ďalej spravuje ustanoveniami § 373 a nasl. Obchodného zákonníka a ďalšími právnymi predpismi o náhrade škody ak nie je v tejto Zmluve uvedené inak.
19. Zhotoviteľ zodpovedá Objednávateľovi za všetky škody spôsobené Objednávateľovi pri plnení Predmetu Zmluvy. Zodpovednosť za škodu nesie Zhotoviteľ (včítane škody, spôsobenej pracovníkmi Zhotoviteľa). Formou úhrady je peňažná náhrada vzniknutej škody v plnej výške.
20. Zhotoviteľ je povinný uhradiť aj prípadné sankcie od kompetentných inštitúcií, ktoré budú Objednávateľovi uložené z dôvodu neplnenia zákonných povinností, súvisiacich s plnením Predmetu Zmluvy, ktoré mal na základe tejto Zmluvy plniť Zhotoviteľ.

# ČLÁNOK 8.

# VLASTNÍCKE A LICENČNÉ PRÁVA

1. V prípade, ak pri realizovaní Diela bude Zhotoviteľom vytvorené/dodané dielo, ktoré je autorským dielom Zhotoviteľa (pre účely tohto článku zmluvy ďalej len „**autorské dielo**“), chráneným ako predmet duševného vlastníctva v zmysle príslušných ustanovení Autorského zákona. Autorské právo Zhotoviteľa zahŕňa výhradné osobnostné práva a výhradné majetkové práva, pričom Zhotoviteľ vyhlasuje, že je v rámci autorského záväzkového práva oprávnený postúpiť zmluvou na tretiu osobu licenciu na používanie autorského diela a to vo forme výhradnej licencie v neobmedzenom rozsahu, na dobu neurčitú a na všetky spôsoby použitia Diela uvedené v § 19 ods. 4 Autorského zákona (ďalej len „**licencia**“).
2. Zhotoviteľ udeľuje Objednávateľovi licenciu na používanie autorského diela s účinnosťou odo dňa riadneho odovzdania a prevzatia autorského diela, a to v rozsahu podľa bodu 8.3 tohto článku Zmluvy.
3. Licenciu podľa tohto článku Zmluvy udeľuje Zhotoviteľ Objednávateľovi ako výhradnú licenciu (§ 70 ods. 2 Autorského zákona), na akýkoľvek spôsob použitia autorského diela a bez akéhokoľvek územného, časového alebo vecného obmedzenia. Objednávateľ má oprávnenie udeľovať sublicencie a postúpiť licenciu tretej osobe (bez predchádzajúceho súhlasu Zhotoviteľa). Pre zamedzenie akýchkoľvek pochybností, Objednávateľ je oprávnený najmä, nie však výlučne, na nižšie uvedené spôsoby použitia autorského diela:

8.3.1 vyhotovenie rozmnoženín autorského diela v neobmedzenom množstve,

8.3.2 sprístupňovanie autorského diela verejnosti v akomkoľvek rozsahu,

8.3.3 verejná prezentácia autorského diela v akomkoľvek rozsahu,

8.3.4 preklad autorského diela v akomkoľvek rozsahu,

8.3.5 spracovanie autorského diela a prispôsobenie autorského diela v akomkoľvek rozsahu pre ďalšie účely, napr. pre účely verejného obstarávania, pre následné zmeny, úpravy, rozširovanie alebo zužovanie autorského diela v budúcnosti,

8.3.6 spojenie autorského diela s iným dielom v akomkoľvek rozsahu,

8.3.7 zaradenie autorského diela do iného diela (súborného diela) v akomkoľvek rozsahu,

8.3.8 autorského dielo upraviť alebo dať upraviť.

1. Zhotoviteľ dáva Objednávateľovi súhlas, aby v prípade potreby alebo záujmu udelil tretej osobe súhlas s používaním autorského diela, prípadne iné práva, vzťahujúce sa na autorské dielo, ktoré Objednávateľ nadobudne na základe tejto Zmluvy na ďalšiu osobu a to aj bez ďalšieho povolenia Zhotoviteľa; na udelenie súhlasu tretej osobe používať autorské dielo, spôsob použitia autorského diela, rozsah použitia autorského diela, jeho časové a miestne určenie sa primerane použijú ustanovenia tejto Zmluvy, týkajúce sa udelenia súhlasu Zhotoviteľa Objednávateľovi na použitie autorského diela.
2. Zhotoviteľ nie je oprávnený poskytnúť autorské dielo ani akúkoľvek jeho časť tretím osobám a ani ho sám používať bez písomného súhlasu Objednávateľa.
3. Cena za postúpenie licencie podľa tohto článku je zahrnutá v cenách za jednotlivé Časti Diela podľa prílohy č. 3 tejto Zmluvy.
4. V prípade, že autorské dielo podľa tohto článku Zmluvy bude zamestnaneckým dielom podľa § 90 Autorského zákona, Objednávateľ je oprávnený vo svojom mene a na svoj účet vykonávať majetkové práva autora. Pri výkone majetkových práv autora k tomuto autorskému dielu nesmie Zhotoviteľ udeliť tretej osobe súhlas na použitie tohto autorského diela a je povinný sám sa zdržať výkonu majetkových práv k tomuto autorskému dielu.

8.8 Zhotoviteľ je povinný a oprávnený použiť všetky veci, dokumenty, podklady, odovzdané/poskytnuté mu Objednávateľom, výlučne na účel plnenia Predmetu Zmluvy. Akékoľvek iné použitie vecí, dokumentov a/alebo podkladov, odovzdaných Zhotoviteľovi Objednávateľom, je zakázané a bude Objednávateľom považované za podstatné porušenie Zmluvy. Po riadnom odovzdaní Diela, ako aj v prípade predčasného ukončenia Zmluvy, je Zhotoviteľ povinný všetky veci, dokumenty a/alebo podklady odovzdané mu Objednávateľom na zhotovenie Diela vrátiť Objednávateľovi.

**ČLÁNOK 9.**

**SUBDODÁVATELIA, REGISTER PARTNEROV VEREJNÉHO SEKTORA**

**Subdodávatelia**

* 1. Pre účely tohto článku sa pod pojmom „priamy subdodávateľ“ rozumie subdodávateľ v zmysle § 2 ods. 5 Zákona o verejnom obstarávaní
  2. Zhotoviteľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich priamych subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného zhotoviteľa. Súhlas Objednávateľa s uzatvorením akejkoľvek zmluvy s priamym subdodávateľom a ani jej uzatvorenie nezbavuje Zhotoviteľa žiadneho z jeho záväzkov, vyplývajúcich z tejto Zmluvy.
  3. Zhotoviteľ je oprávnený a zároveň povinný plniť Predmet Zmluvy sám alebo prostredníctvom priamych subdodávateľov, ktorí sú uvedení v zozname priamych subdodávateľov, ktorý tvorí prílohu č. 4 – Zoznam priamych subdodávateľov tejto zmluvy (ďalej aj len „**Zoznam priamych subdodávateľov**“ alebo „**príloha č. 4**“) alebo ktorí boli odsúhlasení objednávateľom v zmysle bodov 9.4, 9.5 alebo 9.6 tohto článku Zmluvy.
  4. Zhotoviteľ je oprávnený počas trvania tejto Zmluvy zmeniť priameho subdodávateľa, uvedeného v Zozname priamych subdodávateľov alebo doplniť nového priameho subdodávateľa do Zoznamu priamych subdodávateľov len s predchádzajúcim písomným súhlasom Objednávateľa. V písomnej žiadosti o udelenie súhlasu je Zhotoviteľ povinný uviesť všetky údaje, uvedené v Zozname priamych subdodávateľov. Objednávateľ písomne upovedomí Zhotoviteľa o svojom rozhodnutí v lehote do 10 (slovom: desiatich) kalendárnych dní odo dňa obdržania úplnej žiadosti o súhlas, v ktorom, v prípade neudelenia súhlasu, uvedie príslušné dôvody.
  5. Ak Objednávateľ zistí, že priamy subdodávateľ nie je schopný plniť si svoje záväzky alebo nevykonáva príslušnú časť plnenia riadne, môže od Zhotoviteľa okamžite požadovať náhradu za priameho subdodávateľa. Zhotoviteľ je povinný žiadosti o náhradu vyhovieť najneskôr do 30 (slovom: tridsiatich) dní odo dňa doručenia žiadosti Objednávateľa, inak sa má za to, že príslušný predmet plnenia bude plniť sám. Požiadavka Objednávateľa na zmenu priameho subdodávateľa podľa tohto bodu Zmluvy, nemá vplyv na povinnosť Zhotoviteľa plniť Predmet Zmluvy riadne a včas.
  6. Ak počas plnenia tejto Zmluvy dôjde k zmene v priamych subdodávateľoch, Zhotoviteľ je povinný predložiť Objednávateľovi aktuálny Zoznam priamych subdodávateľov do 5 (slovom: piatich) pracovných dní odo dňa uzatvorenia zmluvy s novým priamym subdodávateľom (doplnenie priameho subdodávateľa do zoznamu priamych subdodávateľov) alebo odo dňa skončenia zmluvy s priamym subdodávateľom (vynechanie priameho subdodávateľa zo zoznamu priamych subdodávateľov bez náhrady). Aktuálny zoznam priamych subdodávateľov bude predložený v rozsahu podľa prílohy č. 4. Na požiadanie Objednávateľa je Zhotoviteľ povinný Objednávateľovi preukázať deň uzatvorenia zmluvy s novým priamym subdodávateľom alebo deň skončenia zmluvy s priamym subdodávateľom, predložením originálu príslušnej zmluvy alebo dokumentu o ukončení zmluvy, do 5 (slovom: piatich) pracovných dní odo dňa doručenia žiadosti. Pre vylúčenie akýchkoľvek pochybností, zmenu subdodávateľa podľa tohto článku Zmluvy je možné vykonať bez uzavretia písomného dodatku k Zmluve.
  7. Zhotoviteľ je povinný písomne oznámiť Objednávateľovi akúkoľvek zmenu údajov o priamom subdodávateľovi, a to najneskôr do 10 (slovom: desiatich) dní od kedy sa o zmene dozvedel. Pod pojmom údaje o priamom subdodávateľovi sa rozumie údaje uvedené v prílohe č. 4, zmena právnej formy priameho subdodávateľa, zmena základného imania priameho subdodávateľa, začatie konkurzného konania, reštrukturalizačného konania alebo likvidácie priameho subdodávateľa.

**Register partnerov verejného sektora**

* 1. Pre účely tohto článku sa pod pojmom „subdodávateľ v ktoromkoľvek rade“ rozumie subdodávateľ v zmysle § 2 ods. 1 písm. a) bod 7. zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o RPVS**“), ktorý je partnerom verejného sektora.
  2. Zhotoviteľ vyhlasuje, že ku dňu podpísania Zmluvy a počas celej doby jej platnosti a účinnosti:
     1. je/bude zapísaný v registri partnerov verejného sektora v zmysle Zákona o RPVS,
     2. každý jeho priamy subdodávateľ, ktorý je partnerom verejného sektora a subdodávateľ v ktoromkoľvek rade, je/bude zapísaný v registri partnerov verejného sektora,
     3. jeho konečným užívateľom výhod, zapísaným v registri partnerov verejného sektora a ani konečným užívateľom výhod jeho priameho subdodávateľa, ktorý je partnerom verejného sektora a ani subdodávateľa v ktoromkoľvek rade, nie je/nebude osoba uvedená v § 11 ods. 1 písm. c) Zákona o verejnom obstarávaní,
     4. má/bude mať ako partner verejného sektora alebo má/bude mať osoba, ktorá plní povinnosti oprávnenej osoby pre zhotoviteľa v zmysle § 2 ods. 7 písm. c) Zákona o RPVS (ďalej len „**oprávnená osoba v zmysle RPVS**“), splnené všetky povinnosti, ktoré pre zhotoviteľa ako partnera verejného sektora alebo pre oprávnenú osobu v zmysle RPVS vyplývajú zo Zákona o RPVS.
  3. Zhotoviteľ je povinný Objednávateľovi písomne oznámiť jeho výmaz z registra partnerov verejného sektora alebo, že jeho konečným užívateľom výhod, zapísaným v registri partnerov verejného sektora, sa stala osoba uvedená v § 11 ods. 1 písm. c) Zákona o verejnom obstarávaní, najneskôr do 5 (slovom: piatich) dní odo dňa vykonania výmazu z registra partnerov verejného sektora alebo okamihu, kedy sa jeho konečným užívateľom výhod stala osoba uvedená v § 11 ods. 1 písm. c) Zákona o verejnom obstarávaní.
  4. Po dobu omeškania Zhotoviteľa ako partnera verejného sektora alebo oprávnenej osoby v zmysle RPVS so splnením niektorej povinnosti podľa Zákona o RPVS, Objednávateľ nie je v omeškaní s plnením podľa tejto Zmluvy až do splnenia povinnosti Zhotoviteľa, resp. oprávnenej osoby v zmysle RPVS.

*vyznačený text sa uvedie v prípade, že úspešný uchádzač bude napĺňať znaky partnera verejného sektora*

# ČLÁNOK 10.

# DORUČOVANIE A KOMUNIKÁCIA

1. Všetky oznámenia a žiadosti podľa Zmluvy budú urobené v písomnej forme a budú doručené osobne, kuriérom alebo doporučenou poštou príslušnej zmluvnej strane. Za zachovanie písomnej formy sa považuje aj zadanie žiadosti o vybavenie reklamácie či iných písomností, zasielaných e-mailom podľa Zmluvy na e-mailové adresy, uvedené v tomto článku Zmluvy.
2. Takéto oznámenia, žiadosti a zasielané dokumenty sa budú považovať za doručené:
   1. momentom odovzdania písomnosti osobe oprávnenej prijímať písomnosti za túto zmluvnú stranu na príslušnej adrese alebo momentom odmietnutia prevzatia (v prípade osobného doručenia a doručenia kuriérom) oprávneným zástupcom zmluvnej strany alebo
   2. uplynutím 5. (slovom: piateho) kalendárneho dňa od ich odoslania (v prípade doručovania doporučenou poštou);
   3. písomnosť doručovaná elektronickou poštou (e-mailom) sa považuje za doručenú dňom preukázateľného odoslania písomnosti druhej zmluvnej strane, ktorej je adresovaná, a to na e-mailovú adresu, ktorú táto zmluvná strana na doručovanie určila.
3. Oznámenia, žiadosti a dokumenty doručené počas sviatkov a dní pracovného pokoja, resp. v pracovné dni po 16:00 hod., budú vždy považované za doručené najbližší nasledujúci pracovný deň.
4. Oznámenia, žiadosti a dokumenty, ktoré majú byť zmluvnej strane doručené budú, pokiaľ nie je v tejto Zmluve uvedené inak, druhej zmluvnej strane doručované výlučne na adresu, uvedenú v článku 1. tejto Zmluvy.
5. Na účely vykonávania ustanovení tejto Zmluvy sú oprávnenými, resp. kontaktnými osobami (inde v zmluve len „**Oprávnené osoby**“) nasledovné osoby:

**Za Objednávateľa:**

Meno a priezvisko:

tel.:

e-mail:

vyplní obstarávateľ

**Za Zhotoviteľa:**

Meno a priezvisko:

tel.:

e-mail:

vyplní uchádzač

1. Oprávnené osoby a ich kontaktné údaje podľa bodu 10.5 tohto článku Zmluvy, môžu zmluvné strany meniť písomným oznámením doručeným druhej zmluvnej strane (stačí e-mailom). Takáto zmena Zmluvy je účinná doručením písomného oznámenie druhej zmluvnej strane bez potreby uzatvorenia písomného dodatku k Zmluve.
2. Oznámenia, žiadosti a dokumenty doručované podľa Zmluvy budú vždy vyhotovené v slovenskom jazyku.
3. Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa uzavretia tejto Zmluvy, zmeny či zániku ich právnej subjektivity, adresy ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.

# ČLÁNOK 11.

**ZMLUVNÉ POKUTY**

1. V prípade omeškania Zhotoviteľa s vykonaním ktorejkoľvek z Častí Diela v termínoch/v lehote podľa článku 3. bod 3.2 tejto Zmluvy, má Objednávateľ právo uplatniť si u Zhotoviteľa nárok na zmluvnú pokutu vo výške 300,- EUR (slovom: tristo eur) za každý aj začatý kalendárny deň omeškania.
2. V prípade porušenia povinnosti Zhotoviteľa zabezpečiť, aby sa kľúčoví odborníci podľa prílohy č. 5 Zmluvy priamo podieľali na plnení Zmluvy v súlade s bodom 7.8 článku 7. Zmluvy a to najmä, nie však výlučne, ak príslušný (garantujúci kvalitu plnenia danej Časti Diela) kľúčový odborník nepodpíše preberací protokol, má Objednávateľ právo uplatniť si u Zhotoviteľa nárok na zmluvnú pokutu vo výške 50 000,- EUR (slovom: päťdesiattisíc eur) za každý jeden prípad (v prípade nepodpísania prebracieho protokolu za každý nepodpísaný preberací protokol).
3. Ak príslušný (garantujúci kvalitu plnenia danej Časti Diela) kľúčový odborník nezúčastní kontrolného dňa alebo pracovného stretnutia napriek skutočnosti, že Objednávateľ o jeho prítomnosť vopred (aspoň 5 pracovných dní) písomne požiadal má Objednávateľ právo uplatniť si u Zhotoviteľa nárok na zmluvnú pokutu vo výške 1 000 ,- EUR za každý aj začatý deň omeškania až do splnenia tejto povinnosti. Dôkazné bremeno, že existovali vážne objektívne dôvody, ktoré nemohol Zhotoviteľ predvídať ani ovplyvniť a ktoré znemožnili účasť kľúčového odborníka na kontrolnom dni alebo pracovnom stretnutí nesie Zhotoviteľ. Zhotoviteľ je povinný tieto dôvody preukázať písomne a to v lehote do 5 (slovom: piatich) pracovných dní od doručenia písomnej výzvy Objednávateľa. Za písomné preukázanie sa považuje predloženie hodnoverných listinných dôkazov (napr. potvrdenie o práceneschopnosti, pracovná zmluva / zmluva na živnosť, vyššia moc, a pod.) V prípade ak Zhotoviteľ nepreukáže existenciu takýchto dôvodov príslušnej lehote má sa za to, že dôvody neexistovali a zmluvná pokuta je splatná v plnej výške.
4. V prípade ak dôjde k zmene ktoréhokoľvek kľúčového odborníka bez súhlasu Objednávateľa podľa bodu 7.9 a 7.10 článku 7. Zmluvy, má Objednávateľ právo uplatniť si u Zhotoviteľa nárok na zmluvnú pokutu vo výške 50 000,- EUR (slovom: päťdesiattisíc eur) za každý jeden prípad (jedného kľúčového odborníka).
5. V prípade porušenia povinnosti Zhotoviteľa vyriešiť vadu/problém/incident v lehotách podľa prílohy č. 1 tejto Zmluvy (time to fix), je Objednávateľ oprávnený uplatniť si voči Zhotoviteľovi nárok na zaplatenie zmluvnej pokuty vo výške:

* 200,- EUR (slovom: dvesto eur) za omeškanie s vyriešením vady/problému/incidentu úrovne „kritická“,
* 150,- EUR (slovom: stopäťdesiat eur) za omeškanie s vyriešením vady/problému/incidentu úrovne „závažná“,
* 100,- EUR (slovom: jednosto eur) za omeškanie s vyriešením vady/problému/incidentu úrovne „bežná“,

a to za každý, aj začatý deň omeškania s vyriešením vady/problému/incidentu a to až do jeho vyriešenia.

Zmluvné strany sa dohodli, že celková suma zmluvných pokút podľa tohto bodu 11.5 Zmluvy nepresiahne hodnotu 100 % z Celkovej ceny za Dielo podľa bodu 4.3 článku 4. Zmluvy.

1. V prípade, ak Zhotoviteľ poruší akúkoľvek svoju povinnosť, uvedenú v článku 9. body 9.4. až 9.7 tejto Zmluvy, je Objednávateľ oprávnený uplatniť si u Zhotoviteľa nárok na zaplatenie zmluvnej pokuty vo výške 10 000,- EUR (slovom: desaťtisíc eur) za každé jedno porušenie.
2. V prípade, ak dôjde k porušeniu povinnosti Zhotoviteľa, týkajúcej sa ochrany, spracúvania a bezpečnosti osobných údajov a dôverných informácií podľa článku 12. tejto Zmluvy, je Objednávateľ oprávnený uplatniť si voči Zhotoviteľovi preukázateľnú škodu. V prípade, že škodu nie je možné finančne vyjadriť (napr. § 17, § 44 Obchodného zákonníka), je Zhotoviteľ povinný uhradiť Objednávateľovi zmluvnú pokutu vo výške 10 000,- EUR (slovom: desaťtisíc eur) za každý jednotlivý prípad.
3. Okrem vyššie uvedených nárokov na zaplatenie zmluvných pokút, je Objednávateľ oprávnený požadovať od Zhotoviteľa, v prípade porušenia niektorej z ostatných povinností Zhotoviteľa podľa tejto Zmluvy (ak porušenie tejto povinnosti nie je sankcionované inou zmluvnou pokutou), zaplatenie zmluvnej pokuty: (i) vo výške 200,- EUR (slovom: dvesto eur), za každý aj začatý deň omeškania Zhotoviteľa so splnením povinností podľa tejto Zmluvy (pri tých povinnostiach, pri ktorých je možné omeškanie) až do ich riadneho splnenia, alebo (ii) vo výške 5 000,- EUR (slovom: päťtisíc eur), pri tých povinnostiach, pri ktorých porušenie nie je možné napraviť dodatočným riadnym plnením zo strany Zhotoviteľa.
4. Ak objednávateľ neuhradí faktúru v termíne podľa článku 5. bod 5.10 Zmluvy, má Zhotoviteľ právo uplatniť si u Objednávateľa nárok na zaplatenie úroku z omeškania vo výške 0,5 % z dlžnej čiastky za každý deň omeškania.
5. Zhotoviteľ je povinný zmluvnú pokutu podľa tohto článku Zmluvy uhradiť bez zbytočného odkladu potom, čo ho k tomu Objednávateľ vyzve, najneskôr však do 14 (slovom: štrnástich) dní od doručenia výzvy Objednávateľa.

# ČLÁNOK 12.

**ZACHOVANIE DÔVERNOSTI INFORMÁCIÍ A OCHRANA OSOBNÝCH ÚDAJOV**

1. Zmluvné strany sú povinné zaistiť utajenie získaných dôverných informácií spôsobom obvyklým pre utajovanie takýchto dôverných informácií, ak nie je výslovne dohodnuté inak. Táto povinnosť platí bez ohľadu na ukončenie platnosti a účinnosti zmluvy. Zmluvné strany sú povinné zaistiť utajenie dôverných informácií aj u svojich zamestnancov, zástupcov, ako aj iných spolupracujúcich tretích strán, pokiaľ im takéto informácie boli poskytnuté.
2. Za dôverné informácie sa považujú všetky a akékoľvek údaje, dáta, podklady, poznatky, dokumenty alebo akékoľvek iné informácie, bez ohľadu na formu ich zachytenia:
3. ktoré sa týkajú zmluvnej strany (najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva) a všetky ďalšie informácie o zmluvnej strane,
4. ktoré sa týkajú obchodných partnerov zmluvných strán,
5. pre ktoré je stanovený všeobecne záväznými právnymi predpismi platnými a účinnými na území Slovenskej republiky osobitný režim nakladania (najmä obchodné tajomstvo, bankové tajomstvo, daňové tajomstvo, osobné údaje, utajované skutočnosti),
6. ktoré sú výslovne zmluvnou stranou označené ako „dôverné“ alebo iným obdobným označením.
7. Dôverné informácie poskytnuté, odovzdané, oznámené, sprístupnené alebo akýmkoľvek iným spôsobom získané jednou zmluvnou stranou od druhej zmluvnej strany na základe alebo v akejkoľvek súvislosti so zmluvou môžu byť použité výlučne na účely plnenia predmetu zmluvy a v súlade s predpismi, ktoré upravujú nakladanie s takýmito údajmi. Zmluvné strany sa zaväzujú dôverné informácie ako aj všetky informácie poskytnuté, odovzdané, oznámené, sprístupnené alebo akýmkoľvek iným spôsobom získané zmluvnými stranami na základe zmluvy udržiavať v prísnej tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením, stratou a odcudzením, a to i po ukončení platnosti a účinnosti zmluvy. Zmluvná strana nie je oprávnená bez predchádzajúceho písomného súhlasu druhej zmluvnej strany dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia predmetu zmluvy, a to ani po ukončení platnosti a účinnosti zmluvy, s výnimkou prípadu ich poskytnutia a/alebo odovzdania a/alebo oznámenia a/alebo sprístupnenia odborným poradcom zmluvnej strany (vrátane právnych, účtovných, daňových a iných poradcov alebo audítorov), ktorí sú buď viazaní všeobecnou profesionálnou mlčanlivosťou stanovenou alebo uloženou platnými právnymi predpismi alebo sú povinní zachovávať mlčanlivosť na základe písomnej dohody so zmluvnou stranou.

Povinnosť zmluvných strán zachovávať mlčanlivosť o dôverných informáciách sa nevzťahuje na informácie, ktoré:

1. boli zverejnené už pred podpisom zmluvy, čo musí byť preukázateľné na základe poskytnutých podkladov, ktoré túto skutočnosť dokazujú,
2. sa stanú všeobecne a verejne dostupné po podpise zmluvy z iného dôvodu ako z dôvodu porušenia povinností podľa zmluvy, čo musí byť preukázateľné na základe poskytnutých podkladov, ktoré túto skutočnosť dokazujú,
3. majú byť sprístupnené na základe povinnosti stanovenej platnými právnymi predpismi, rozhodnutím súdu, prokuratúry alebo iného oprávneného orgánu verejnej moci, pričom v tomto prípade zmluvná strana, ktorá je povinná informácie sprístupniť, bezodkladne doručí druhej zmluvnej strane písomné oznámenie o tejto skutočnosti ešte pred sprístupnením týchto informácií,
4. boli získané zmluvnou stranou od tretej strany, ktorá ich legitímne získala, a ktorá nemá žiadnu povinnosť, ktorá by obmedzovala ich zverejňovanie.
5. Každá zmluvná strana bude zachovávať mlčanlivosť ohľadne dôvernej informácie poskytnutej druhou zmluvnou stranou, a to s rovnakou starostlivosťou, s akou zachováva mlčanlivosť o vlastnej dôvernej informácii rovnakej povahy, vždy však najmenej v rozsahu primeranom odbornej starostlivosti. Každá zmluvná strana sa zaväzuje zabezpečiť s využitím technických, organizačných a administratívnych prostriedkov potrebné opatrenia za účelom zamedzenia úniku, zneužitia, poškodenia, zničenia, znehodnotenia, straty alebo odcudzenia dôvernej informácie a je povinná viesť dôverné informácie oddelene od dôverných informácií získaných od akejkoľvek tretej osoby.
6. Povinnosť mlčanlivosti zmluvných strán ohľadne dôverných informácií podľa zmluvy trvá aj po skončení zmluvy. Táto povinnosť prechádza na právnych nástupcov zmluvných strán.
7. V prípade porušenia povinnosti mlčanlivosti ohľadne dôverných informácií niektorou zmluvnou stranou, je dotknutá zmluvná strana oprávnená domáhať sa ochrany podľa ustanovení § 53 a nasl. Obchodného zákonníka; tým nie je dotknuté právo poškodenej zmluvnej strany na náhradu škody.
8. Osobné údaje sú v zmysle zákona č. 18/2018 Z.z. o ochrane osobných údajov a o zmene a doplnení niektorých zákonov (ďalej len „**Zákon o ochrane osobných údajov**“) údaje týkajúce sa identifikovanej fyzickej osoby alebo identifikovateľnej fyzickej osoby, ktorú možno identifikovať priamo alebo nepriamo, najmä na základe všeobecne použiteľného identifikátora, iného identifikátora, ako je napríklad meno, priezvisko, identifikačné číslo, lokalizačné údaje alebo online identifikátor, alebo na základe jednej alebo viacerých charakteristík alebo znakov, ktoré tvoria jej fyzickú identitu, fyziologickú identitu, genetickú identitu, psychickú identitu, mentálnu identitu, ekonomickú identitu, kultúrnu identitu alebo sociálnu identitu (ďalej len „**Osobné údaje**“).
9. Pokiaľ budú zmluvné strany v súvislosti s uzatvorením a plnením tejto Zmluvy spracúvať aj Osobné údaje fyzických osôb z prostredia druhej zmluvnej strany, sú povinné dodržiavať všeobecne záväzné právne predpisy o ochrane osobných údajov, najmä Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“) a Zákon o ochrane osobných údajov, ako aj iné zákony, nariadenia a štandardy, a to vždy v ich v aktuálnom znení.
10. Na strane Objednávateľa je možné kontaktovať osobu zodpovednú za Osobné údaje na vyplní obstarávateľ. V rozsahu, v akom je potrebné Zmluvu alebo nadväzujúce podklady, vrátane v nich uvedených Osobných údajov fyzických osôb, evidovať a uchovávať na účely daňovej, účtovnej alebo podobnej evidencie alebo tieto osobné údaje inak spracúvať na účely daňových, účtovných, BOZP a/alebo podobných predpisov, napr. na účely doručenia faktúry príslušnému pracovníkovi druhej zmluvnej strany, je zodpovedajúce uchovávanie a ďalšie spracúvanie Osobných údajov nevyhnutné na splnenie príslušnej zákonnej povinnosti zmluvnej strany [podľa čl. 6 ods. 1 písm. c) GDPR]. Zmluvné strany spracúvajú uvedené Osobné údaje [podľa čl. 6 ods. 1 písm. f) GDPR], napr. za účelom komunikácie s príslušnými pracovníkmi druhej zmluvnej strany súvisiacej s plnením zmluvy.
11. Zmluvná strana je povinná zabezpečiť, aby boli vykonané všetky príslušné preventívne opatrenia na zaistenie bezpečnosti a predchádzanie poškodeniu, strate alebo zničeniu Osobných údajov. Pokiaľ sa Osobné údaje jednej zmluvnej strany stanú dostupnými pre neoprávnenú osobu alebo ich takáto osoba získa, druhá zmluvná strana je povinná bezodkladne upovedomiť dotknutú zmluvnú stranu o danom neoprávnenom prístupe a postupovať v súčinnosti s dotknutou zmluvnou stranou pri výkone akýchkoľvek opatrení s cieľom zmierniť následky straty alebo neoprávneného prístupu k Osobným údajom. V stanovených prípadoch je zmluvná strana povinná vykonať všetky príslušné opatrenia na zabezpečenie, aby všetci jej zástupcovia, obchodní partneri a subdodávatelia konali v súlade s týmto ustanovením pri každom spracovaní Osobných údajov, ktoré sú súčasťou Zmluvy.

# ČLÁNOK 13.

# PREDČASNÉ UKONČENIE ZMLUVY

1. Túto Zmluvu je možné ukončiť, pred uplynutím doby na ktorú je uzavretá, jedným z nasledovných spôsobov:
2. písomným odstúpením od tejto Zmluvy (alebo jej časti) v prípadoch a za podmienok podľa tejto Zmluvy alebo podľa § 344 a nasl. Obchodného zákonníka;
3. písomnou dohodou zmluvných strán;
4. písomnou výpoveďou bez udania dôvodu a to:

* do 30 (slovom: tridsiatich) dní odo podpisu preberacieho protokolu Oprávnenou osobou Objednávateľa podľa bodu 6.2 článku 6. Zmluvy, ktorým príde k prevzatiu Časti Diela podľa podbodu 2.1.1 článku 2. tejto Zmluvy.
* kedykoľvek po riadnom odovzdaní a prebratí všetkých Častí Diela a to ku dňu uplynutia platnosti 12-mesačnej podpory a licencie na SW, pričom výpoveď musí byť v tomto prípade doručená Zhotoviteľovi najneskôr 30 (slovom: tridsať) dní pred dňom uplynutia platnosti podpory a licencie.

*Vyznačený text sa uvedie iba v prípade, ak bude v rámci plnenia Časti Diela podľa podbodu 2.1.3 článku 2. tejto Zmluvy dodaný SW.*

1. V prípade, ak ktorákoľvek zo zmluvných strán poruší niektorú zo svojich povinností, porušenie ktorej Obchodný zákonník alebo táto Zmluva nepovažuje za podstatné a nesplní takúto povinnosť ani v dodatočnej primeranej lehote, ktorá jej bola druhou zmluvnou stranou poskytnutá, môže druhá zmluvná strana od zmluvy odstúpiť.
2. Za podstatné porušenie zmluvných povinností v zmysle tejto Zmluvy, s právom Objednávateľa okamžite od Zmluvy alebo jej časti odstúpiť, zmluvné strany považujú tieto skutočnosti:
3. Zhotoviteľ sa dostal do omeškania s vykonaním (odovzdaním) ktorejkoľvek Časti Diela oproti termínu podľa článku 3. bod 3.2 tejto Zmluvy o viac ako 15 (slovom: pätnásť) pracovných dní;
4. akékoľvek vyhlásenie Zhotoviteľa podľa tejto Zmluvy sa ukáže ako nepravdivé;
5. v prípade, že nastane niektorý z prípadov podľa § 19 Zákona o verejnom obstarávaní;
6. Zhotoviteľ poveril tretiu stranu poskytnutím časti Predmetu Zmluvy bez predchádzajúceho písomného súhlasu Objednávateľa alebo zmenil priameho subdodávateľa bez predchádzajúceho písomného súhlasu Objednávateľa;
7. Zhotoviteľ vstúpil do likvidácie, alebo bol podaný návrh na vyhlásenie konkurzu na majetok Zhotoviteľa (začaté konkurzné konanie) alebo bol podaný návrh na povolenie reštrukturalizácie Zhotoviteľa (začaté reštrukturalizačné konanie), resp. ak existuje dôvodná obava, že plnenie záväzkov Zhotoviteľ podľa tejto Zmluvy je vážne ohrozené;
8. Zhotoviteľ porušil niektorú z povinností o ochrane, spracúvaní a bezpečnosti osobných údajov a dôverných informácií, uvedených v článku 12. tejto Zmluvy;
9. Zhotoviteľ alebo oprávnená osoba v zmysle RPVS nemá splnenú niektorú povinnosť podľa Zákona o RPVS. *bod* *13.3.7 sa uvedie iba v prípade, že úspešný uchádzač bude napĺňať znaky partnera verejného sektora*
10. Zhotoviteľ môže okamžite odstúpiť od tejto Zmluvy v prípadoch podstatného porušenia zmluvnej povinnosti Objednávateľom, pričom za podstatné porušenie sa považuje, ak sa Objednávateľ dostane do omeškania so zaplatením faktúry o viac ako 60 (slovom: šesťdesiat) kalendárnych dní.
11. Právne účinky odstúpenia od Zmluvy alebo výpovede Zmluvy nastávajú momentom doručenia písomného oznámenia o odstúpení alebo výpovede druhej zmluvnej strane.
12. Odstúpenie od Zmluvy nemá vplyv na povinnosť povinnej strany zaplatiť zmluvnú pokutu pre porušenie povinnosti, ktorej sa odstúpenie (ako aj povinnosť zaplatiť zmluvnú pokutu) týka.
13. Odstúpením od Zmluvy alebo výpoveďou podľa tohto článku zanikajú všetky práva a povinnosti strán zo Zmluvy s výnimkou nároku na náhradu škody vzniknutej porušením Zmluvy, nárokov na dovtedy vzniknuté zmluvné, resp. zákonné sankcie a úroky z omeškania, nárokov vyplývajúcich z ustanovení tejto Zmluvy, ako aj s výnimkou povinností, súvisiacich s odovzdaním a prevzatím Časti Diela zrealizovanej do momentu odstúpenia, ustanovení Zmluvy, týkajúcich sa voľby práva, riešenia sporov medzi stranami Zmluvy a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení tejto Zmluvy.

13.8 Odstúpením od Zmluvy nezaniká právo vysporiadania záväzkov z tejto Zmluvy, vyplývajúcich ku dňu ukončenia Zmluvy.

* + - 1. **ČLÁNOK 14.**
      2. **DOBA PLATNOSTI A ÚČINNOSTI ZMLUVY**

1. Táto Zmluva sa uzatvára na dobu určitú a to do riadneho splnenia všetkých záväzkov Zhotoviteľa, vyplývajúcich mu zo Zmluvy, najneskôr však do uplynutia doby poskytovania podpory na systém zberu a manažmentu dát, prípadne aj platnosti licencie (maximálna doba poskytovania podpory, prípadne aj platnosti licencie, sú štyri roky odo dňa protokolárneho prevzatia Časti Diela podľa podbodu 2.1.3 článku 2. tejto Zmluvy).
   1. * 1. **ČLÁNOK 15.**
        2. **ZÁVEREČNÉ USTANOVENIA**
2. Táto Zmluva nadobúda platnosť dňom jej podpisu oprávnenými zástupcami oboch zmluvných strán (ak oprávnení zástupcovia zmluvných strán nepodpíšu túto Zmluvu v ten istý deň, tak rozhodujúci je deň podpisu poslednej zmluvnej strany) a účinnosť dňom nasledujúcim po dni jej zverejnenia v Centrálnom registri zmlúv, vedenom Úradom vlády SR v zmysle § 47a zákona č. 40/1964 Zb. Občiansky zákonník v znení neskorších predpisov, v spojení so zákonom č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.

15.2 Meniť alebo dopĺňať obsah tejto Zmluvy je možné len formou písomných dodatkov, a to na základe vzájomnej dohody oboch zmluvných strán, ak z tejto Zmluvy nevyplýva inak.

15.3 Vzájomné vzťahy zmluvných strán touto Zmluvou neupravené sa riadia príslušnými ustanoveniami Obchodného zákonníka, subsidiárne ustanoveniami Občianskeho zákonníka a ďalšími všeobecne záväznými právnymi predpismi Slovenskej republiky.

15.4 Rozhodné právo je právo Slovenskej republiky, príslušným súdom na rozhodovanie prípadných sporov z tejto zmluvy je súd Slovenskej republiky.

15.5 Zhotoviteľ vyhlasuje, že ku dňu podpísania Zmluvy a počas celej doby jej platnosti a účinnosti:

* nie je v úpadku, tak ako je definovaný v zmysle zákona č. 7/2005 Z. z. o konkurze a reštrukturalizácii a o zmene a doplnení niektorých zákonov;
* neprevedie svoje práva, vyplývajúce z tejto Zmluvy bez predchádzajúceho písomného súhlasu druhej zmluvnej strany. V opačnom prípade je takýto prevod práv neplatný;
* spĺňa podmienky účasti, týkajúce sa osobného postavenia podľa § 32 ods. 1 Zákona o verejnom obstarávaní za súčasného rešpektovania § 40 ods. 12 Zákona o verejnom obstarávaní.

15.6 Zhotoviteľ je povinný zabezpečiť dodržiavanie „Zásady práce a správania sa zamestnancov dodávateľov a odberateľov“, ktoré sú zverejnené na webovom sídle objednávateľa <https://www.olo.sk/o-nas/dokumenty/zasady-prace-a-spravania-sa-zamestnancov-dodavatelov-a-odberatelov.[[1]](#footnote-1)

15.7 Táto Zmluva je vyhotovená v 3 (slovom: troch) vyhotoveniach, z ktorých 2 (slovom: dve) vyhotovenia si ponechá Objednávateľ a 1 (slovom: jedno) vyhotovenie Zhotoviteľ.

15.8 Zmluvné strany vyhlasujú, že Zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, že si zmluvu si prečítali, jej obsahu porozumeli a na znak súhlasu ju podpisujú.

15.9 Neoddeliteľnou súčasťou tejto Zmluvy je:

Príloha č. 1 – Špecifikácia Predmetu Zmluvy *(príloha č. 1 súťažných podkladov – opis predmetu zákazky)*

Príloha č. 2 – Ponúkané riešenie *(prezentácia uspešného uchádzača predložená v jeho ponuke)*

Príloha č. 3 – Cenová ponuka Zhotoviteľa *(predložená v súlade s prílohou č. 2 súťažných podkladov)*

Príloha č. 4 – Zoznam subdodávateľov/Vyhlásenie, že zhotoviteľ nebude pri realizácii predmetu zákazky

využívať kapacity tretej osoby vo forme subdodávok

Príloha č. 5 – Zoznam kľúčových odborníkov *(v súlade so zoznamom, predloženým uchádzačom v ponuke v rozsahu - meno, priezvisko, pozícia a relevantná kvalifikácia/prax kľúčového odborníka)*

15.8 Ak sa pri plnení tejto Zmluvy vyskytnú rozpory v jednotlivých dokumentoch, ktoré sú súčasťou tejto Zmluvy alebo tvoria jej východiskový podklad, tieto majú nasledovnú prioritu:

1. Zmluva (bez príloh)

2. Príloha č. 1 Zmluvy

3. Príloha č. 2 Zmluvy

4. Ostatné prílohy Zmluvy

5. Súťažné podklady, vrátane ich vysvetlení

6. Ponuka Zhotoviteľa

Dokument s nižším číslom je nadradený dokumentu s vyšším číslom pri akomkoľvek výklade, okrem prípadu, ak výklad podľa dokumentu s vyšším číslom je pre Objednávateľa výhodnejší (t. j. ak ustanovenia dokumentu s vyšším číslom obsahujú pre Objednávateľa výhodnejšiu úpravu práv a povinností).

V Bratislave, dňa .............. V ....................................., dňa ..............

**Za Objednávateľa: Za Zhotoviteľa:**

**vyplní obstarávateľ vyplní uchádzač**

.......................................... ..........................................

vyplní obstarávateľ (meno, priezvisko, funkcia) vyplní uchádzač (meno, priezvisko, funkcia)

.......................................... .........................................

vyplní obstarávateľ (meno, priezvisko, funkcia) vyplní uchádzač (meno, priezvisko, funkcia)

**Príloha č. 4 – Zoznam priamych subdodávateľov/ Vyhlásenie, že Zhotoviteľ nebude pri realizácii predmetu zákazky/zmluvy využívať kapacity tretej**

**osoby vo forme subdodávok**

*Priamym subdodávateľom na účely tejto zmluvy je právnická osoba alebo fyzická osoba (živnostník), s ktorou zhotoviteľ plánuje uzavrieť/uzavrel písomnú zmluvu o plnení určitej časti hlavnej zákazky.*

Zhotoviteľ **čestne vyhlasuje**, že pri realizácii predmetu zákazky/zmluvy\*:

nebude využívať kapacity tretej osoby vo forme subdodávok

sa budú podieľať nasledovní subdodávatelia:

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Meno a priezvisko /**  **Obchodné meno**  **alebo názov** | **Adresa pobytu alebo sídlo** | **Identifikačné číslo**  **alebo dátum narodenia**  (ak nebolo pridelené  identifikačné číslo) | **Predmet subdodávky** | **Podiel plnenia**  (v %) | **Oprávnená osoba**  (meno a priezvisko, adresa pobytu, dátum narodenia) |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

*\** ***Zhotoviteľ označí jednu z možností.***

V ....................., dňa ......................

...................................................................

meno, priezvisko, funkcia, podpis osoby

oprávnenej konať za Zhotoviteľa

1. V prípade BVS, a.s. a / DPB, a.s. sa tento bod vypustí. [↑](#footnote-ref-1)